Vestul Sălbatic
Criticii de film au constatat că "Un gentleman în Vestul Sălbatic", deși amuzant într-o oarecare măsură ca parodie western, este inferior artistic filmelor din seria "Trinity". Astfel, în opinia lui Thomas Weisser, acest film este „o excesiv de lungă (125 de minute), dar totuși sărăcăcioasă, harababură incoerentă”, care are o singură glumă lungită pe parcursul a peste două ore, ceea ce face ca vizionarea filmului să fie „un test de răbdare istovitor”. Actorul principal, Terence Hill, nu-și înțelege personajul, scrie același critic, iar, din acest motiv, nu reușește să redea convingător caracterul rigid al personalității sale.